ผาง เอ๋อ

ผาง เอ๋อ () หรือ เจ้า เอ๋อ () เป็นสตรีสูงศักดิ์ชาวจีนในช่วงปลายยุคราชวงศ์ฮั่นตะวันออก เป็นมารดาของผาง ยฺวี่ () ขุนนางของรัฐวุยก๊กในยุคสามก๊ก ผาง เอ๋อสังหารชายผู้สังหารบิดาของตัวผาง เอ๋อ ต่อหน้าชุมนุมชนหน้าที่ว่าการ แต่หลังจากที่ผาง เอ๋อมอบตัวและขอให้ประหารชีวิตตนตามกฎหมาย ผาง เอ๋อไม่เพียงรอดพ้นจากการลงโทษ แต่ยังได้รับการยกย่องในเรื่องคุณธรรมด้วย  

เรื่องราวของผาง เอ๋อมีบันทึกในหนังสือหกบทของหฺวางฝู่ มี่ (皇甫謐) ซึ่งเป็นหนังสือเล่มต่อของ เลี่ย-นฺหวี่-จฺว้าน (; ชีวประวัติสตรีตัวอย่าง) ตำราที่เขียนขึ้นก่อนหน้าโดยหลิว เซี่ยง (劉向) ซึ่งถือเป็นตำราสอนสตรีในลัทธิขงจื๊อ จากการกระทำอันกล้าหาญของผาง เอ๋อ ผาง เอ๋อจึงได้รับการยกย่องให้เป็นหนึ่งในแบบอย่างของความกล้าหาญและคุณธรรมที่แสดงออกโดยสตรีในประวัติศาสตร์จีน ผาง เอ๋อเป็นหนึ่งในวีรสตรีที่ปรากฏภาพในอู๋ชฺวางผู่  (; ทำเนียบวีรชนไร้เทียมทาน) ของจิน กู่เหลียง (金古良) 

 ดูเพิ่ม 
แฮฮัวเหลง  อีกหนึ่งสตรีในยุคสามก๊ก ที่มีเรื่องราวปรากฏในเลี่ย-นฺหวี่-จฺว้านของหฺวางฝู่ มี่

 อ้างอิง 

หมวดหมู่:บุคคลจากวุยก๊ก
หมวดหมู่:บุคคลช่วงปลายราชวงศ์ฮั่น
หมวดหมู่:ผู้หญิงจีนในคริสต์ศตวรรษที่ 2
หมวดหมู่:ชาวจีนในคริสต์ศตวรรษที่ 2